Analistët diskutojnë rreth reaktorëve bërthamorë të Egjiptit
Nuk dihet nëse Kajroja do të vazhdojë politikën për të mos u përpjekur për sigurimin e armëve bërthamore
Egjipti ka dy reaktorë bërthamorë për kërkime, të vendosura në Inshas, pranë Kairos. Ato përdoren për synime paqësore, si kërkime mjekësore dhe eksperimente për energjinë bërthamore. Por analistët thonë se Egjipti u përpoq të siguronte armë bërthamore në vitin 1960. Ish-zyrtari i Departamentit amerikan të Mbrojtjes, James Russell, tani professor në Shkollën pasuniversitare të marinës amerikane në Monterey të Kalifornisë, thotë se interesi i Kajros për ndërtimin e një kapaciteti bërthamor, apo të një programi bërthamor për synime paqësore mori fund gjatë presidencës së Gamal Abdel Naserit. Analisti Mark Ficpatrik i Insitutit të Studimeve Strategjike Ndëkombëtare të Londrës,thotë se Egjipti nuk ka teknologjinë moderne që mund të përdoret për prodhimin e materialeve të ndashme bërthamore. Analisti Ficpatrik thotë se ekepserimentet me plutonium janë kryer gjatë dy dekadave të fundit dhe u bënë të njohura publikisht 6-7 vjet më parë. Faktet lidhur me gjetjen e materialeve të pasura me uranium u bënë të njohura për mediat gjatë dy vjetëve të fundit. Në një tjetër çështje, disa analistë, përfshirë James Russell, thonë se ka patur njoftime se egjiptianët në vitet 1980 kanë ndihmuar Irakun me kërkimet për armë kimike. Analisti Russell thotë se Egjipti nuk ka bazën e nevojshme industriale në sektorin e industriesë kimike për të ndërtuar armë kimike. Një numër ekspertësh kanë vënë në pikëpyetje çështjen në se qeveria që do t’i zerë vendin asaj të Presidentit Mubarak mund të rishqyrtojë politikat lidhur me armët e shkatërrimit në masë. Ja si shprehet për këtë çështje analisti James Russell: Analistët thonë se duke patur parasysh rolin udhëheqës të Kairos në Lindjen e Mesme, është e nevojshme që Egjipti të mos ketë armë të shkatërrimit në masë, për të garantuar qëndrueshmërinë në atë pjesë të botës.